open-index/open-wikipedia-markdown huggingface dataset:
দোলনচাঁপা (কাব্যগ্রন্থ)

***দোলনচাঁপা *** বিংশ শতাব্দির প্রথমার্ধের অন্যতম জনপ্রিয় বাঙালি কবি কাজী নজরুল ইসলামের দ্বিতীয় কাব্যগ্রন্থ। এটি ১৯২৩ খ্রিষ্টাব্দের সেপ্টেম্বর মাসে (আশ্বিন, ১৩৩০ বঙ্গাব্দ) আর্য পাবলিশিং হাউস থেকে প্রকাশিত হয়। ১৯২২ খ্রিষ্টাব্দের দুর্গাপূজোর আগে ধুমকেতু পত্রিকায় নজরুলের ‘আনন্দময়ীর আগমনে’ নামে বিদ্রোহাত্মক কবিতাটি প্রকাশের জন্য তাকে রাজদ্রোহের অভিযোগে অভিযুক্ত করা হয়। অভিযুক্ত কবিকে ১৯২৩ খ্রিষ্টাব্দের ১৬ জানুয়ারি এক বৎসর সশ্রম কারাদণ্ডে দণ্ডিত করে প্রেসিডেন্সি জেলে রাখা হয়। এই সময় *দোলনচাঁপা* কাব্যের কবিতাগুলি রচিত হয়। জেল কর্তৃপক্ষের অগোচরে পবিত্র গঙ্গোপাধ্যায় ওয়ার্ডারদের সাহায্যে তার সব কবিতাই বাইরে নিয়ে আসেন। কবির নির্দেশমত আর্য পাবলিশিং হাউস এ কবিতাগুলো দিয়ে দোলনচাঁপা প্রকাশ করে। প্রথম সংস্করণ এই কাব্যগ্রন্থে ১৯টি কবিতা ছিল। সূচিপত্রের আগে মুখবন্ধরূপে সংযোজিত কবিতা "আজ সৃষ্টি-সুখের উল্লাসে" ১৩৩০ বঙ্গাব্দের (১৯২৩ খ্রিষ্টাব্দ) জ্যৈষ্ঠ মাসের কল্লোল পত্রিকায় প্রকাশিত হয়। *দোলনচাঁপা* কাব্যগ্রন্থের পরবর্তী সংস্করণে ৫০ টি কবিতা সংকলিত হয়।

## প্রথম সংস্করণের কবিতা
**দোলনচাঁপা** কাব্যগ্রন্থের প্রথম সংস্করণে ১৯টি কবিতা পত্রস্থ হয়েছিল, সেগুলো হলো :
* আজ সৃষ্টিসুখের উল্লাসে
(সূচিপত্রে ছিল না, সূচিপত্রের আগে মুখবন্ধরূপে ছিল)
* দোদুল্ দুল্
* বেলাশেষে
* পউষ
* পথহারা
* ব্যথা গরব 
* উপেক্ষিত
* সমর্পণ 
* পুবের চাতক 
* অবেলার ডাক
* চপল-সাথী 
* পূজারিণী
* অভিশাপ
* আশান্বিতা 
* পিছু-ডাক
* মুখরা 
* সাধের ভিখারিণী 
* কবি-রাণী
* আশা
* শেষ প্রার্থনা 
"দুটি কথা" শিরোনামে এ গ্রন্থের ভূমিকা লিখেছিলেন পবিত্র গঙ্গোপাধ্যায়।

## পরবর্তী সংস্করণ
*দোলনচাঁপা* কাব্যগ্রন্থের তৃতীয় সংস্করণে ( শ্রাবণ ১৩৬১ বঙ্গাব্দ ) কবিতার অদলবদল করা হয়েছে। প্রথম সংস্করণের পউষ, পথহারা, অবেলার ডাক, পূজারিণী, অভিশাপ, পিছু-ডাক, কবি-রাণী কবিতাগুলি বাদ দিয়ে হংসদূতী, সে যে চাতকই জানে তার মেঘ এত কি, লাল নটের ক্ষেতে, মদালস ময়ূর-বীণা কার বাজে গান, না মিটিতে সাধ মোর বেণুকা, তোমার ফুলের মত মন, বরষা, ঐ নীল গগনের নয়ন-পাতায়, মাত্লা-হাওয়া, সবুজ শোভার ঢেউ খেলে যায়, বনমালি, বেদনা-অভিমান, নিশীথ-প্রতিম, অ-বেলায়, হার-মানা-হার, বেদনা-মণি, পরণ-পূজা, অনাদৃতা, নীলপরী, ¯েœহ-ভীতু, অকরুণপিয়া, মরমী, মুক্তি-বার, বিরাগিনী, হারামণি, প্রিয়ার রূপ, পাপড়ি-খোলা, বিধুরা পথিক, প্রিয়া, প্রতিবেশিনী, বাদল-দিনে, মনের মানুষ, কার বাঁশি বাজিল, দহনমালা, দুপুর-অভিসার, শেষের গান, রৌদ্র-দগ্ধের গান, আলতা-স্মৃতি কবিতাগুলি সংযেজিত করা হয়েছে। এই কবিতাগুলি “ছায়ানটে”র অন্তর্গত ছিল।

## তথ্যসূত্র

বিষয়শ্রেণী:১৯২৩-এর বই
বিষয়শ্রেণী:কাজী নজরুল ইসলামের কাব্যগ্রন্থ
বিষয়শ্রেণী:কাজী নজরুল ইসলামের রচনা
অ্যাডভান্সড প্যাকেজিং টুল

**অ্যাডভান্সড প্যাকেজিং টুল** অথবা **এপিটি** হল একটি ফ্রি ব্যবহারকারী ইন্টারফেস যা কোর লাইব্রেরির উপর ভিত্তি করে নতুন সফটওয়্যার ইনস্টল করা বা মুছে ফেলার কাজে ব্যবহার করা হয়। এটি ডেবিয়ান গ্নু/লিনাক্স এবং এর অবরোহি সমূহে ব্যবহার করা হয়। এপিটি ইউনিক্স-সদৃশ অপারেটিং সিস্টেমে সফটওয়্যার ইনস্টলের কাজ অনেক সহজ করে দিয়েছে। এটি স্বয়ংক্রিয়ভাবে নির্দিষ্ট সফটওয়্যার প্যাকেজসমূহ সংগ্রহ, কনফিগার এবং ইনস্টলের কাজ সম্পন্ন করতে সক্ষম। বাইনারি ফাইল অথবা সরাসরি সোর্স কোড কম্পাইল, উভয় পদ্ধতিতেই এটি সফটওয়্যার ইনস্টল করতে পারে। 

এপিটি মূলত ডিজাইন করা হয়েছিল ডিপিকেজির একটি ফ্রন্টএন্ড হিসাবে, যা ডেবিয়ানের .deb প্যাকেজসমূহের জন্য কার্যকর ছিল। পরবর্তীতে এটি এমনভাবে পরিবর্তন করা হয় যার ফলে এটি apt-rpm প্যাকেজের মাধ্যামে আরপিএম প্যাকেজ ম্যানেজারের সাথে সমন্বয় করে ব্যবহার করা যায়।  ফিংক প্রকল্পের মাধ্যমে ম্যাক অপারেটিং সিস্টেমের নিজেস্ব প্যাকেজ ব্যবস্থাপনার জন্য এপিটি ব্যবহার উপযোগী হিসাবে তৈরী করা হয়। এছাড়া এপিটি সোলারিস অপারেটিং সিস্টেমেও ব্যবহার করা যায়।
টেলিস্পেরিও হল এমন একটি প্রকল্প যার মাধ্যমে এপিটি মোবাইল অপারেটিং সিস্টেমে ব্যবহার উপযোগী করার জন্য কাজ করা হচ্ছে। সম্প্রতি অ্যাপল ইনকর্পোরেটেড আইওএস এ ব্যবহার করার মত একটি একটি সংস্করণ প্রকাশ করেছে।

## তথ্যসূত্র

## বহিঃসংযোগ
* apt-get Manual page
* APT HOWTO 
* apt-cache
* apt.conf
* apt_preferences
* Python-apt
* Using apt offline
* apt-zip:
** Offline functionality.
* apt-offline
* Adding source lists using apt-setup
* apt-cdrom
* apturl

বিষয়শ্রেণী:মুক্ত সফটওয়্যার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:ডেবিয়ান
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিষয়শ্রেণী:উবুন্টু (অপারেটিং সিস্টেম)
ডিপিকেজি

থাম্ব
**ডিপিকেজি** () সফটওয়্যারটি ডেবিয়ান প্যাকেজ ব্যবস্থাপনা সিস্টেমের মূল অংশ হিসাবে ব্যবহৃত হয়। .deb ফরম্যাটের প্যাকেজসমূহ ইনস্টল, অপসারণ সহ অন্যন্য বেশ কিছু কাজে `dpkg` ব্যবহার করা হয়।

`dpkg` একটি লো লেভেল টুল। বিভিন্ন স্থানের প্যাকেজ ব্যবস্থাপনা এবং সমন্বয়ের কাজটি আরও সহজ পদ্ধতিতে করার ক্ষেত্রে এপিটি এর মত টুল ব্যবহার করা হয়। এছাড়া aptitude অথবা synaptic এত মত বেশ কিছু টুল রয়েছে যা বর্তমানে ডিপিকেজি এর বিকল্প হিসাবে ব্যবহার করা হয়। এসকল টুল এর ব্যবহার বান্ধব ইন্টারফেস এবং বিভিন্ন প্যাকেজের মধ্যে জটিল সম্পর্ক সমন্বয়ের কাজ ডিপিকেজি এর থেকে আরও কার্যকরভাবে সম্পন্ন করতে পারে।

ডেবিয়ান প্যকেজ "ডিপিকেজি" এর মাধ্যমে `ডিপিকেজি` প্রোগ্রামটি ব্যবহার করা যায়। তবে প্যাকেজ ব্যবস্থাপনার কাজটি সঠিকভাবে সম্পন্ন করার জন্য আরও কিছু প্যাকেজ ব্যবহার করতে হয়, এর মধ্যে রয়েছে `dpkg-statoverride`, `dpkg-divert` এবং `update-alternatives`। বর্তমানে "dpkg-dev" প্যাকেজটির মাধ্যমে ডিপিকেজি এরং সংস্লিষ্ট প্যাকেজ ব্যবস্থাপনার প্রোগ্রামসহূহ ব্যবহার করা যায়।

## ইতিহাস
## ব্যবহারিক উদাহরণ
.deb প্যাকেজ ইনস্টল করতে লিখুন:
:dpkg -i *debFileName*

এখানে *debFileName* এর পরিবর্তে, ডেবিয়ান সফটওয়্যার প্যাকেজটির নাম লিখতে হবে।

ইনস্টল করা প্যাকেজসমূহের তালিকা পেতে লিখুন:
:dpkg -l *[optional pattern]*

কোনো প্যাকেজ মুছে ফেলতে লিখুন:
:dpkg -r *packagename*

## আরও দেখুন
* এপিটি

## তথ্যসূত্র


## বহিঃসংযোগ
* Debian's dpkg package
* Debian dpkg mailing list
* dpkg(8) manual page
* General Origin handling.

বিষয়শ্রেণী:মুক্ত সফটওয়্যার
দ্য ট্যুরিস্ট (২০১০-এর চলচ্চিত্র)

***দ্য ট্যুরিস্ট*** () হচ্ছে ২০১০ সালে মুক্তিপ্রাপ্ত একটি থ্রিলার চলচ্চিত্র। ফ্লোরিয়ান হেঙ্কেল ভন ডানের্সমার্ক পরিচালিত এই চলচ্চিত্রের মূল ভূমিকায় অভিনয় করেছেন জনি ডেপ ও অ্যাঞ্জেলিনা জোলি। চলচ্চিত্রটি মূলত ২০০৫ সালে মুক্তিপ্রাপ্ত ফরাসি চলচ্চিত্র *[[অ্যান্থনি জিমার]]*-এর পুনঃনির্মাণ।

## কাহিনীসংক্ষেপ
এলিস (অ্যাঞ্জেলিনা জোলি) নামের প্যারিস ভ্রমণরত একজন নারীকে স্কটল্যান্ড ইয়ার্ডের কিছু গোয়েন্দা অনুসরণ করা শুরু করে। পরবর্তীতে একটি ক্যাফেতে অবস্থান করার সময় তার কাছে, প্রাক্তন প্রেমিকা আলেকজান্ডার পিয়ার্সের কাছে থেকে একটি চিঠি আসে। চিঠিতে তাকে ইতালির ভেনিসের উদ্দেশ্যে একটি নির্দিষ্ট ট্রেনে যাত্রা করতে বলে। চিঠিতে দেওয়া নির্দেশনায় আরও বলা হয়ে যে, যাত্রাপথে পুলিশের ঝামেলা থেকে বাঁচতে সে যেনো কোনো ছেলেকে সাথে রাখে, এবং পুলিশ প্রশ্ন করলে তাকে আলেকজান্ডার পিয়ার্স হিসেবে পরিচয় করিয়ে দেয়। এদিকে পুলিশের সাথে সংশ্লিষ্ট নয়, এমন একজন অদ্ভুত ব্যক্তি এলিসকে অনুসরণ করা শুরু করে। চিঠি পাওয়ার পর এলিস ভেনিসে যাওয়ার সিদ্ধান্ত নেয়। সে চিঠিটি পুড়িয়ে ফেলে ও ট্রেন যাত্রা শুরু করে।

ট্রেনে এলিসের সহযাত্রী হয় ফ্র্যাংক (জনি ডেপ)। ফ্যাংক একজন মার্কিন পর্যটক, এবং সে গোয়ান্দা উপন্যাস পড়তে পছন্দ করে। এলিসকে দেখা মাত্রই ফ্র্যাংক তার প্রতি আকৃষ্ট হয়। ভেনিসে এসে রেলভ্রমণ শেষ হলে তারা দুজনে এলিসের হোটেলের যাবার জন্য একটি নৌকা ভাড়া করে। রাতের খাবারের সময় এলিস ফ্র্যাংকে অন্য একটি মানুষের প্রতি তার ভালোবাসার আকর্ষণের কথা ব্যক্ত করে। ধারণা করা হয় সেই ব্যক্তিটি হচ্ছে আলেকজান্ডার পিয়ার্স। দুজন ব্যাপারটিকে সহজভাবে নিতে পরস্পরকে চুমু খায়, এবং এই দৃশ্যটি দেখে ফেলে এলিসকে অনুসরণ করা সেই অদ্ভুত ব্যক্তিটি।

পরের দিন, ফ্র্যাংক ঘুম থেকে উঠে দেখতে পায় যে, এলিস চলে গেছে। কিছু মানুষ হোটেল রুমে আসে তাদেরকে ধরার জন্য, কিন্তু ফ্র্যাংক পালিয়ে যায়। পরবর্তীতে ফ্র্যাং ইতালীয় পুলিশের কাছে ধরা পড়ে। সহমর্মী একজন গোয়েন্দা পুলিশকে ফ্র্যাংক সবকিছু খুলে বলে, এবং এও বলে যে, সে জানে না কেনো ঐ লোকগুলো তাকে ধরতে এসেছিলো। পরবর্তীতে সেই গোয়েন্দা পুলিশটি এলিসের হোটেল রুমে আক্রমণকৃত ঐ লোকগুলোকে ধরার উদ্দেশ্যে ফ্রাংককে জেল থেকে মুক্ত করে।

## কুশিলব
* জনি ডেপ — ফ্যাংক টুপেলো/আলেকজান্ডার পিয়ার্স
* অ্যাঞ্জেলিনা জোলি — এলিস ক্লিফটন-ওয়ার্ড
* পল বেটানি — ইন্সপেক্টর জন অ্যাচিসন
* টিমোথি ডালটন — চিফ ইন্সপেক্টর জোন্স
* স্টিভেজ বার্কফ — রেজিনাল্ড শ
* রাফাস সিউয়েল — একজন ইংরেজি ব্যক্তি
* ক্রিস্টিয়ান দি সিকা — কর্নেল লোম্বার্ডি
* আলেসিও বোনি — সার্জেন্ড সেরাটো

## তথ্যসূত্র

বিষয়শ্রেণী:২০১০-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:স্টুডিওক্যানেলের চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
বিষয়শ্রেণী:২০১০-এর মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ফ্রিস্টাইল

২০০৮ অলিম্পিক গেমসে **পুরুষদের ১০০মিটার ফ্রিস্টাইল** বিভাগের প্রতিযোগিতা আগস্টের ১২ ও ১৪ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দু'বার পার করতে হয়।

সেমিফাইনাল ও ফাইনাল ছাড়া সর্বমোট নয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।

২০০৮ গেমসে যোগ্যতা অর্জনের মাপকাঠি ছিল ৪৯.২৩সেকেন্ড(A মান) এবং ৫০.৯৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## রেকর্ড

এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

## হিট
### হিট ১

### হিট ২

### হিট ৩

### হিট ৪

### হিট ৫

### হিট ৬

### হিট ৭

### হিট ৮

### হিট ৯

## সেমিফাইনাল
### সেমিফাইনাল ১

### সেমিফাইনাল ২

## ফাইনাল

পুরুষদের ফ্রিস্টাইল ০১০০মিটার
জ্যান রুডজ্যান্ট

**জ্যান রুডজ্যান্ট** (জন্ম ৬ই জানুয়ারী, ১৯৮৪ এডে, নেদারল্যান্ডস-এ) আরুবার একজন অলিম্পিক সাঁতারু। তিনি আরুবার হয়ে নিম্নলিখিত প্রতিযোগিতা গুলিতে অংশগ্রহণ করেছেন:
* ২০০৮ অলিম্পিকস,
* ২০০৭ বিশ্ব চ্যাম্পিয়নশিপ, এবং
* ২০০৬ মধ্য আমেরিকান ও ক্যারিবিয়ান গেমস।

## পাদটিকা

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:Aruban swimmers
বিষয়শ্রেণী:Olympic swimmers of Aruba
বিষয়শ্রেণী:২০০৮ গ্রীষ্মকালীন অলিম্পিকের সাঁতারু
ফিডার্ড ভিস

**ফিডার্ড ভিস** (জন্ম ২৯শে মার্চ, ১৯৮১) একজন আরুবার জুডোকা।  তিনি চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকের উদ্বোধনী অনুষ্ঠানে দেশের পতাকা বাহক ছিলেন।

## তথ্যসূত্র

## বহিঃসংযোগ
* ২০০৮ অলিম্পিকের সরকারি ওয়েবসাইটে প্রতিযোগীর জীবনী

বিষয়শ্রেণী:২০০৮ গ্রীষ্মকালীন অলিম্পিকের জুডোকা
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
লঞ্চপ্যাড (ওয়েবসাইট)

**লঞ্চপ্যাড** () হল একটি ওয়েব অ্যাপলিকেশন এবং ওয়েব সাইট, যা এর ব্যবহারকারীদের সফটওয়্যার উন্নয়ন ও ব্যবস্থাপনা করতে সহায়তা করে। এখানে মূলত ফ্রি সফটওয়্যারগুলি নিয়ে কাজ করা হয়। ক্যানোনিকাল লিমিটেড লঞ্চপ্যাডের ডেভলপমেন্ট এবং ব্যবস্থাপনার কাজ করে। যদিও বর্তমানে যে কেউই সমন্বিতভাবে এই প্রকল্পের উন্নয়ন প্রকল্পে যুক্ত হতে পারবেন।

২১ জুলাই, ২০০৯ তারিখে লঞ্চপ্যাডের সোর্সকোড জিএনইউ এফ্রো জেনারেল পাবলিক লাইসেন্সের অধিনে প্রকাশ করা হয়। জুলাই ২০১০ পর্যন্ত এখানে ১৮৮০০ এর ও বেশি প্রকল্প হোস্ট করা হয়েছে। আগস্ট ২০০৯ সময়ের মধ্যে *launchpad.net* এ ১০ লক্ষ দর্শনার্থি এসেছে এমন তথ্য প্রকাশিত হয়েছে Compete.com পরিচালিত এক জরিপে।

## বিভিন্ন অংশ
* **Answers**: একটি সাহায্য গোষ্ঠী সাইট এবং জ্ঞানভিত্তিক
* **Blueprints** : অনুসরণকরণের(Tracking) জন্য একটি পদ্ধতি।মানদণ্ডগুলি এবং নূতন  বৈশিষ্টগুলি ।  
* **Bugs**: একটি ত্রুটি অনুসরণকারীযেটি বহু অনুষঙ্গে ত্রুটিকে অনুসরণকরণ করে (উদাহরণ একটি উবুন্তু প্যাকেজের মধ্যে, একটি স্রোতের বিপরীত  ভাবে ,অথবা দূরবর্তী ত্রুটি অনুসরণকারীগুলি)।
* **Code**:বাজারসংস্করণ নিয়ন্ত্রণ ব্যবস্থা ব্যবহার করে মূল সঙ্কেতলিপি .
* **Translations**:  অ্যাপ্লিকেশান গুলিকে বিভিন্ন ভাষায় উপলব্ধ হওয়ার জন্য একটি স্থান/সাইট। 
একটি তাৎপর্যপূর্ণ কিন্তু কম দৃশ্যমান উপাদান হল **Soyuz**, লঞ্চপ্যাডের বণ্টন ব্যবস্থাপনার অংশ। লঞ্চপ্যাড বর্তমানে মুখ্যভাবে উবুন্তু উন্নত করবার জন্য ব্যবহৃত হয়, একটি অপারেটিং সিস্টেম । লঞ্চপ্যাড ফস(ফুল অপ্সান সায়েন্স সিস্টেম) FOSS(মুক্ত/ মুক্ত উৎস) জোপ৩ অ্যাপ্লিকেশান সফটওয়ার ব্যবহার করে।

## কোলাবরেশন টুল
## ব্যবহারকারী
## ফ্রি সফটওয়্যারে স্থানান্তর
## আরও দেখুন
## তথ্যসূত্র

## বহিঃসংযোগ
* official website
** Launchpad News Blog
* [irc://irc.libera.net/launchpad #launchpad] on irc.libera.net
* Canonical

বিষয়শ্রেণী:মুক্ত সফটওয়্যার
বিষয়শ্রেণী:মুক্ত সফটওয়্যার ওয়েবসাইট
রথীন্দ্রনাথ ঠাকুর

**রথীন্দ্রনাথ ঠাকুর** (২৭ নভেম্বর, ১৮৮৮ - ৩ জুুন, ১৯৬১) ছিলেন একজন বিশিষ্ট ভারতীয় বাঙালি কৃষিবিজ্ঞানী, শিক্ষাবিদ ও লেখক। তিনি রবীন্দ্রনাথ ঠাকুর ও মৃণালিনী দেবীর জ্যেষ্ঠ পুত্র। তিনি বিশ্বভারতী বিশ্ববিদ্যালয়ের প্রথম উপাচার্য।

## জীবনী
রথীন্দ্রনাথের জন্ম কলকাতার জোড়াসাঁকো ঠাকুরবাড়িতে। তার প্রাথমিক শিক্ষা শান্তিনিকেতনে। পরে আমেরিকায় কৃষিবিজ্ঞান অধ্যয়নের জন্য যান। ১৯০৯ সালে কৃষিবিজ্ঞানে বি.এস. হয়ে দেশে ফিরে আসেন এবং পিতার সঙ্গে শান্তিনিকেতন-শ্রীনিকেতনে কৃষি ও শিল্পের উন্নতিসাধনে যত্নবান হন। ১৯১০ সালে রথীন্দ্রনাথ শেষেন্দ্রভূষণ ও বিনোদিনী দেবীর বিধবা কন্যা প্রতিমা দেবীকে বিবাহ করেন। এই বিবাহই ছিল ঠাকুর পরিবারের প্রথম বিধবা বিবাহ। বিশ্বভারতী পরিচালনায় তিনিই রবীন্দ্রনাথকে সহায়তা করেন। ১৯৫১ সালে বিশ্বভারতী কেন্দ্রীয় বিশ্ববিদ্যালয়ে রূপান্তরিত হলে তিনি তার প্রথম উপাচার্য হন। কারুশিল্প, উদ্যানরচনা ও উদ্ভিদের উৎকর্ষবিধানে তার বিশেষ দক্ষতা ছিলেন। শেষজীবনে চিত্রাঙ্কণও করেছেন।

তার রচিত গ্রন্থগুলি হল: *প্রাণতত্ত্ব* (১৩৪৮ বঙ্গাব্দ), *অভিব্যক্তি* (১৩৫২ বঙ্গাব্দ)। অশ্বঘোষ রচিত *[[বুদ্ধচরিত]]* গ্রন্থের বঙ্গানুবাদ, *অন দি এজেস অফ টাইম* (১৯৫৮)। পিতা রবীন্দ্রনাথ ঠাকুর সম্পর্কে লেখেন *পিতৃস্মৃতি*।

## পাদটীকা

বিষয়শ্রেণী:১৮৮৮-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:ভারতীয় কৃষিবিজ্ঞানী
বিষয়শ্রেণী:বাঙালি কৃষিবিজ্ঞানী
বিষয়শ্রেণী:বিশ্বভারতী বিশ্ববিদ্যালয়
বিষয়শ্রেণী:রবীন্দ্রনাথ ঠাকুর
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:দেরাদুনের ব্যক্তি
বিষয়শ্রেণী:শান্তিনিকেতনের সাথে যুক্ত ব্যক্তি
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:ঠাকুর পরিবার
বিষয়শ্রেণী:পশ্চিমবঙ্গের শিক্ষাবিদ
মোল্লা বাড়ীর বউ

**মোল্লা বাড়ির বউ** ২০০৫ সালে মুক্তিপ্রাপ্ত একটি বাংলাদেশী চলচ্চিত্র। জনপ্রিয় টিভি ধারাবাহিক নির্মাতা সালাউদ্দিন লাভলু এই ছবিটি পরিচালনা করেন এবং এই ছবিটি পরিচালনার মধ্যে দিয়েই তিনি চলচ্চিত্র জগতে পদার্পণ করেন। সম্পূর্ণ পারিবারিক ও সামাজিক কুসংস্কার বেড়াজালের গল্প নিয়ে নির্মিত হয় এই ছবিটি। ছবিতে প্রধান চরিত্রগুলোতে অভিনয় করেছেন বাংলাদেশ এর বিখ্যাত অভিনেতা এ টি এম শামসুজ্জামান, শাবনূর, রিয়াজ, মৌসুমী ও প্রাণ রায় । ছবিটিতে হাসি আর কান্নার কিছু রেশ থাকার কারণে, বাংলাদেশের কৌতূহলি দর্শকদের দারুণ আনন্দ দিতে সক্ষম হয়।

## কাহিনী সংক্ষেপ
হোতাপাড়া গ্রাম ২০০ বিঘা জমির মালিক “গাজী এবাদত মোল্লা” (এ টি এম শামসুজ্জামান) পরিবারের বসবাস। মোল্লার একমাত্র ছেলে “জোয়ান গাজী” (রিয়াজ) ছোট বেলা থেকে এমনভাবে গড়ে উঠেছে যে, সে পৃথিবীতে বাবা ছাড়া কোন কিছু বোঝেনা এমনকি বউকে ভালোবাসতে বোঝেনা। আর পুত্রবধু “বকুল” (মৌসুমী) হচ্ছে প্রকৃতির প্রেমিক, তার সুখ, দুঃখ, আনন্দ, হাসি, কান্না, সব কিছু প্রকৃতিকে ঘিরে। প্রকৃতির সাথে তার রয়েছে গভীর ভালোবাসার সম্পর্ক। শ্বশুর গাজী সাহেব পুত্রবধুর উপর অত্যাচার করে। ইতোমধ্যে তার ছেলের মাধ্যমে গাজী তার সংসারে নতুন বংশধর আসার খবর পেয়ে খুব খুশি হয় এবং বৌমার গলায় তাবিজ পরিয়ে দেন ও বৌমা বকুলকে প্রকৃতির প্রেম ছিন্ন করে হামামখানা (গোসলখানা) বানিয়ে দেন। বকুল হামামখানায় না গিয়ে পুকুরে গোসল করতে গিয়ে পা পিছলে পড়ে। এই ঘটনায় বকলের পেটের সন্তান নষ্ট হয়ে যায়। এরপরই বকুলের উপর শুরু হয় গাজীর অত্যাচারের আর এক নতুন অধ্যায়। বকুলকে জ্বীনে ধরেছে বলে জ্বীন ছাড়ানোর নামে ওঝাঁকে দিয়ে বকুলের উপর চালানো হয় অমানুষিক নির্যাতন।

গাজী পুনরায় ছেলেকে বাপ-মা মরা পরের বাড়িতে কাজ করে খাওয়া “পারুল”কে (শাবনূর) দ্বিতীয় বউ হিসেবে ঘরে আনে। কিন্তু পারুল প্রচন্ড চালাক ও বুদ্ধিমতি মেয়ে । সে এই বাড়ীতে বউ হয়ে আসার পূর্বেই এ বাড়ীর সকল কাহিনী জানে এবং পরিকল্পনা করে শ্বশুর গাজীকে কীভাবে উচিত শিক্ষা দেয়ে যায়। গাজী ছোট বউ পারুলের আচরনে মুগ্ধ হয়ে এ বাড়ীর পুরো দায়িত্ব তাকে দেয় এবং এই সুযোগটা পারুল কাজে লাগায়। এক পর্যায়ে বড় বউ বকুল পাগল হয়ে ঘরের বাহিরে চলে আসে। গাজী তাতে ক্ষিপ্ত হয়ে বকুলকে বেঁধে রাখে। ছেলে জোয়ান গাজী জোর গলায় কথা বলে বকুলের বাঁধন খুলে দেয় এবং সবাইকে হুকুম দেয় বকুলকে যেন আর কেউ বেঁধে না রাখে। ছেলের হঠাৎ এমন আচরনে ক্ষিপ্ত হয় গাজী এমনি এক সময় ছোট বউ পারুল গাজীকে বলে উঠে- আমারতো মনে হয় আপনাকেও জ্বীনে ধরেছে। এ কথা শুনে গাজী ভয় পেয়ে পালাতে গিয়ে “মাষ্টার” (প্রান রায়) এর হাতে ধরা পড়ে। তখন জোয়ান বাবার সুরে ওঝাঁ ডেকে জ্বীন তাড়ানোর নামে গাজীকে বাঁশের চাপা দেয়।

গাজী অচেতন হয়ে শুয়ে থাকে আর মে মনে ভাবে ছোট বউতার সাথে বিশ্বাস ঘাতকতা করলো। তখন সে পরিকল্পনা করে ছোট বউকে কীভাবে মারা যায়। সযোগ বুঝে সে একদিন দা হাতে ডুকে পড়ে পারুের ঘরে। পারুলকে জোরে কোপ দিতেই বড় বউ বকুলের দায়ের কোপে গাজী নিজেই চিৎ হয়ে পড়ে যায়। ছোট বউ পারুল বড় বউ বকুলের হাত থেকে দা কেড়ে নিয়ে সব দোষ নিজের কাঁধে নিয়ে বড় বউ বকুলকে জোয়ান গাজীর হাতে তুলে দেয়। পুলিশ ছোট বউ পারুলকে ধরে নিয়ে যায়।

## শ্রেষ্ঠাংশে

## সংগীত

**মোল্লা বাড়ীর বউ** ছবিটির গীতিকার *[[শাহ আলম সরকার]]* এবং সুর ও সংগীত পরিচালনা করেন *[[ইমন সাহা]]*
### সাউন্ড ট্র্যাক
}
## বহিঃসংযোগ
* 

বিষয়শ্রেণী:২০০৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী হাস্যরসাত্মক নাট্য চলচ্চিত্র
পুরনুলুলু জাতীয় উদ্যান

**পুরনুলুলু জাতীয় উদ্যান** বা **পুরনুলুলু ন্যাশনাল পার্ক** পশ্চিম অষ্ট্রেলিয়ার কিংবারলে অঞ্চলে অবস্থিত একটি জাতীয় উদ্যান। এ স্থানটি ১৯৮৭ সালে বিশ্ব ঐতিহ্যবাহী স্থান হিসেবে ঘোষিত হয়।

## তথ্যসূত্র

## বাড়তি পঠন
* Hoatsan, Dean et al.(1997) *Bungle Bungle Range : Purnululu National Park, East Kimberley, Western Australia : a guide to the rocks, landforms, plants, animals, and human impact* Canberra : Australian Geological Survey Organisation. 

## বহিঃসংযোগ

* World heritage listing for Purnululu National Park
* Purnululu National Park
* Gallery

বিষয়শ্রেণী:অস্ট্রেলিয়ার জাতীয় উদ্যান
বিষয়শ্রেণী:পশ্চিম অস্ট্রেলিয়ার জাতীয় উদ্যান
খেলাঘর

**খেলাঘর** বলতে নিচের বিষয়গুলি বুঝানো যেতে পারে:

* খেলাঘর (১৯৫৯-এর চলচ্চিত্র), ১৯৫৯ সালে মুক্তিপ্রাপ্ত ভারতীয় বাংলা চলচ্চিত্র
* খেলাঘর (চলচ্চিত্র), ২০০৬ সালে মুক্তিপ্রাপ্ত একটি বাংলাদেশি চলচ্চিত্র
* খেলাঘর সমাজ কল্যাণ সমিতি, বাংলাদেশি ক্রিকেট দল
* খেলাঘর (টেলিভিশন ধারাবাহিক), ২০২০ সালের ভারতীয় বাংলা ভাষার টেলিভিশন ধারাবাহিক

## উইকিপিডিয়া
* উইকিপিডিয়া:খেলাঘর
ক্রিস্টেন স্টুয়ার্ট

**ক্রিস্টেন জেইমস স্টুয়ার্ট** () (জন্ম: ৯ এপ্রিল, ১৯৯০) একজন মার্কিন অভিনেত্রী। তিনি সবচেয়ে বেশি *[[দ্য টোয়াইলাইট সাগা (চলচ্চিত্র ধারাবাহিক)|দ্য টোয়াইলাইট সাগা]]* চলচ্চিত্র ধারাবাহিকে বেলা সোয়ান চরিত্রে অভিনয়ের জন্য। পাশাপাশি তিনি *প্যানিক রুম*, (২০০২), *জাথুরা* (২০০৫), *ইন দ্য ল্যান্ড অফ উইমেন* (২০০৭), *দ্য মেসেঞ্জার* (২০০৭), *অ্যাডভেঞ্চারল্যান্ড* (২০০৯), *দ্য রানওয়েজ* (২০১০) প্রভৃতি চলচ্চিত্রে অভিনয়ের জন্যও তিনি পরিচিত। ২০১২ সালে তার অভিনীত "স্নো হোয়াইট অ্যান্ড দ্যা হান্টসম্যান" ছবিটি মুক্তি পেয়েছে।

## প্রাথমিক জীবন
ক্রিস্টেন স্টুয়ার্টের জন্ম ও বেড়ে ওঠা যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলসে। তার বাবা জন স্টুয়ার্ট ছিলেন একজন মঞ্চ ব্যবস্থাপক ও টেলিভিশন প্রযোজক, এবং তিনি ফক্স ব্রডকাস্টি কর্পোরেশনের জন্য কাজ করতেন। স্টুয়ার্টের মা, জুলস মান-স্টুয়ার্ট পেশায় ছিলেন একজন চিত্রনাট্য সুপারভাইজর। তার জন্ম অস্ট্রেলিয়ার, কুইন্সল্যান্ডের, মারুচিডোরে। ক্যামেরন স্টুয়ার্ট নামের ক্রিস্টনের একটি বড় ভাই রয়েছে। সপ্তম শ্রেণী পর্যন্ত স্টুয়ার্ট স্কুলে পড়াশোনা করতেন। এরপর হাই স্কুল পর্যন্ত তিনি স্কুল ছেড়ে আলাদাভাবে পড়াশোনা চালিয়ে গিয়েছিলেন।

## ব্যক্তিগত জীবন
স্টুয়ার্ট বর্তমানে লস অ্যাঞ্জেলসের উডল্যান্ড হিলে বসবাস করছেন। তবে তিনি অস্ট্রেলিয়াতে বসবাসের ইচ্ছা ব্যক্ত করেছেন। এ বিষয়ে তিনি বলে, "আমি ইউনিভার্সিটি ও সিডনিতে পড়াশোনা করতে চাই। আমার মা সেখান থেকে পড়াশোনো করেছেন।" অভিনয়ের পাশাপাশি তিনি অদূর ভবিষ্যতে কলেজে ভর্তি হওয়ার ব্যাপারে আশা রাখেন। এ বিষয়ে তার ভাষ্য, "সাহিত্য পড়ার জন্য আমি কলেজে যেতে চাই। আমি একজন সাহিত্যিক হতে চাই। কিন্তু বর্তমানে আমি যা করছি তা আমি ভালোবাসলেও, এটি আমার সব চাওয়া নয়—বাকী জীবনটা একজন পেশাদার মিথ্যেবাদী হয়ে কাটিয়ে দেওয়া।" *ভ্যানিটি ফেয়ার* ম্যাগাজিনের সাথে এক সাক্ষাৎকারে স্টুয়ার্ট উল্লেখ করেছিলেন যে, *[[স্পিক (চলচ্চিত্র)|স্পিক]]* চলচ্চিত্রে অভিনয়ের সময় তিনি সেখানে তার সহঅভিনেতা মাইকেল অ্যাঙ্গারানোর সাথে কিছুদিন প্রেমের সম্পর্ক চালিয়েছিলেন।
স্টুয়ার্ট অভিনেতা রবার্ট প্যাটিনসনের সাথে তার সম্পর্কের কথা স্বীকার করেন জুলাই, ২০১২ তে যখন "ইউএস উইকলি" তে "স্নো হোয়াইট অ্যান্ড দ্যা হান্টসম্যান" ছবির পরিচালক রুপার্ট স্যান্ডার্সের তার কিছু ছবি প্রকাশিত হয়। তিনি পরে আনুষ্ঠানিকভাবে বিবৃতি দিয়ে প্যাটিনসনের কাছে ক্ষমা চান। ক্ষমা চাইলেও পরবর্তীকালে প্যাটিনসন তার সাথে সম্পর্ক ছিন্ন করে।

## তথ্যসূত্র

## বহিঃসংযোগ

* 
* 
* 
* 
* Kristen Stewart's Changing Style - slideshow by *[[Life magazine]]*

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:বাফটা পুরস্কার বিজয়ী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন নারীবাদী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:উভকামী অভিনেত্রী
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:মার্কিন ইহুদি অভিনেত্রী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:অস্ট্রেলীয় বংশোদ্ভূত মার্কিনী
বিষয়শ্রেণী:ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন উভকামী অভিনেত্রী
দুই দুয়ারী

**দুই দুয়ারী** ২০০০ সালে মুক্তিপ্রাপ্ত একটি বাংলাদেশী চলচ্চিত্র। জনপ্রিয় কথা সাহিত্যিক ও চলচ্চিত্রকার হুমায়ুন আহমেদ এই ছবিটি পরিচালনা করেন। সম্পূর্ণ পারিবারিক এই ছবিটিতে পরিচালক তুলে ধরেছেন একজন রহস্য মানবের মন ভালো করার কিছু রহস্যের ঘটনা। ছবিতে নাম ভূমিকায় অভিনয় করছেন জনপ্রিয় অভিনেতা রিয়াজ। অন্য প্রধান দুটি চরিত্রে অভিনয় করেছেন শাওন ও মাহফুজ আহমেদ। ছবিটিতে মজার মজার কিছু রহস্যের ঘটনা আর অফুরান হাসির কাণ্ড ফুটে উঠেছে।

## কাহিনী সংক্ষেপ
বনের ভিতর দিয়ে শান্ত মনে হাঁটছে একটি যুবক। হাঁটতে হাঁটতে বনের পাশে রাস্তার মাঝখানে দাঁড়িয়ে- একটি সাদা গাড়ি আসছে সজোরে, কিন্তু ছেলেটি রাস্তা থেকে না সরে বরং দুই হাত টান টান করে দাঁড়ালো।গাড়িটিকে থামাতে থামাতেই ছেলেটির সাথে সংঘর্ষ হয়। গাড়ির মালিক ভদ্রলোক নেমে এসে আহত অবস্থায় তুলে নেন। ছেলেটির নাম জানতে চাইলে বলে মনে পড়ছে না। ঠিকানা জানতে চাইলে বলে ভুলে গেছি। গাড়িতে বসেছিলো “তরু” (শাওন) ও তার ছোট ভাই “টগর”, লোকটি বেঁচে আছে কথা বলছে শুনে ওরা বেশ অবাক। বাসায় এসে তরু বলছে এ এক “রহস্য মানব” (রিয়াজ), সে ফোন করে “শফিক”কে (মাহফুজ আহমেদ) এই রহস্য মানবের কথা বলতে গিয়ে আবার বলে না এমন ঘটনার কথা সামনাসামনি বসে না বলতে পারলে মজা লাগবে না। রহস্য মানবকে তার কোন আত্মীয় স্বজনের কাছে পৌঁছে দিতে “মোবারক”কে (এজাজুল ইসলাম) ডেকে তরুর বাবা কিছু টাকা দিয়ে পাঠায়।

## শ্রেষ্ঠাংশে
* রিয়াজ - রহস্য মানব
* শাওন - তরু
* মাহফুজ আহমেদ - শফিক আহমেদ
* ডাঃ এজাজ - মোবারক মিয়া
* মাসুদ আলী খান -
* নাসিমা খান -
* শবনম পারভীন - কুদরতি বেগম
* আমিরুল হক চৌধুরী -
* নাসিমা নাজনীন - শাহানা
* জাজল ইসলাম -
* মজিবর রহমান -
* দীপক কুমার সুর -
* প্রানেশ চৌধুরী -
* ডাঃ করিম -
* ই টি নাসের -
* শুভ্র -

## সম্মাননা
### জাতীয় চলচ্চিত্র পুরস্কার
* **বিজয়ী** শ্রেষ্ঠ অভিনেতা - রিয়াজ (২০০০)
* **বিজয়ী** শ্রেষ্ঠ নারী কণ্ঠশিল্পী - সাবিনা ইয়াসমিন (২০০০)

### মেরিল-প্রথম আলো পুরস্কার

## সংগীত
**দুই দুয়ারী** ছবির সংগীত রচনা করেছেন ছবির পরিচালক হুমায়ুন আহমেদ, এবং সংগীত পরিচালনা করেন মকসুদ জামিল মিন্টু। কিন্তু এই ছবিতে দেয়া *লীলাবালী লীলাবালী* গানটি অন্যত্র থেকে সংগ্রহ করা।
### সাউন্ড ট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
! ট্র্যাক !! গান !! কণ্ঠশিল্পী !! নোট
|-
|১
|*কন্যা নাচিলোরে কন্যা নাচিলোরে*
|মেহের আফরোজ শাওন
|
|-
|২
|*বর্ষার প্রথম দিনে*
|সাবিনা ইয়াসমিন
|
|-
|৩
|*মাথায় পরেছি সাদা ক্যাপ*
|আগুন
|শিরোনাম গান
|-
|৪
|*লীলাবালী লীলাবালী*
|রুনা লায়লা ও সহশিল্পীবৃন্দ
|
|-
|৫
|*সোহাগপুর গ্রামে একটা মায়াদিঘি ছিল*
|সুবীর নন্দী
|
|-

## আরও দেখুন
* আগুনের পরশমণি
* শ্রাবণ মেঘের দিন
* চন্দ্রকথা
* শ্যামল ছায়া
* আমার আছে জল
* ঘেটু পুত্র কমলা
## তথ্যসূত্র

## বহিঃসংযোগ

*  - এ
* দুই দুয়ারী  - রটেন টমেটোস - এ

বিষয়শ্রেণী:২০০০-এর চলচ্চিত্র
বিষয়শ্রেণী:হুমায়ূন আহমেদ পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
সেন্ট ব্যাজল'স ক্যাথিড্রাল

**সেন্ট ব্যাজল'স ক্যাথিড্রাল**, যা স্থানীয়ভাবে পোক্রভস্কি ক্যাথেড্রাল বা "দ্য ক্যাথেড্রাল অফ দ্য ইন্টারসেশন অফ দ্য মোস্ট হোলি থিওটোকোস অন দ্য মোট" নামে পরিচিত, মস্কোর রেড স্কোয়ারে অবস্থিত একটি অর্থোডক্স গির্জা। এটি রাশিয়ার সবচেয়ে বিখ্যাত সাংস্কৃতিক প্রতীকগুলোর একটি। বর্তমানে এটি একটি জাদুঘর হিসেবে ব্যবহৃত হয়। ১৫৫৫ থেকে ১৫৬১ সালের মধ্যে ইভান দ্য টেরিবলের নির্দেশে এটি নির্মিত হয়েছিল, কাজান ও অস্ট্রাখানের বিজয়ের স্মরণে। ১৬৮৩ সালে এর রঙিন ও ঝলমলে নকশা সম্পূর্ণ হয়।

মূলত এই ভবনটি ট্রিনিটি চার্চ এবং পরে ট্রিনিটি ক্যাথেড্রাল নামে পরিচিত ছিল। এটি নয়টি কেন্দ্রীয় চ্যাপেলের চারপাশে আটটি চ্যাপেল নিয়ে গঠিত, যা ইন্টারসেশনের জন্য উৎসর্গিত। ১৫৮৮ সালে স্থানীয়ভাবে শ্রদ্ধেয় সাধু ভাসিলির (বাসিল) সমাধির উপর দশম চ্যাপেলটি যুক্ত করা হয়। ষোড়শ ও সপ্তদশ শতাব্দীতে এটি স্বর্গীয় নগরীর প্রতীক হিসেবে বিবেচিত হতো। বাইজান্টাইন খ্রিস্টান ঐতিহ্য অনুসারে, এটি জনপ্রিয়ভাবে "জেরুজালেম" নামে পরিচিত ছিল। প্রতি বছর পাম সানডে প্যারেডে মস্কোর প্যাট্রিয়ার্ক ও জারের উপস্থিতিতে এটি জেরুজালেম মন্দিরের রূপক হিসেবে কাজ করত।

ক্যাথেড্রালটির নয়টি পেঁয়াজের মতো গম্বুজ রয়েছে, প্রতিটি একটি পৃথক গির্জার প্রতীক। এর নকশা আগুনের শিখার মতো আকাশের দিকে উঠে যাওয়ার মতো। দিমিত্রি শভিডকোভস্কি তাঁর রাশিয়ান আর্কিটেকচার অ্যান্ড দ্য ওয়েস্ট বইয়ে বলেছেন, "এটি রাশিয়ার অন্য কোনো ভবনের সঙ্গে তুলনীয় নয়। পঞ্চম থেকে পঞ্চদশ শতাব্দীর বাইজান্টাইন ঐতিহ্যে এর মতো কিছু পাওয়া যায় না। এর অপ্রত্যাশিত, জটিল ও ঝলমলে নকশা বিস্ময় জাগায়।" এই ক্যাথেড্রালটি সপ্তদশ শতাব্দীর রুশ জাতীয় স্থাপত্যের শীর্ষবিন্দুর পূর্বাভাস দিয়েছিল এবং এটি রাশিয়ান রেনেসাঁ স্থাপত্যের একটি প্রধান উদাহরণ।

সোভিয়েত ইউনিয়নের ধর্মবিরোধী প্রচারণার অংশ হিসেবে, রাষ্ট্রীয় নাস্তিকতার নীতির কারণে এই গির্জাটি রুশ অর্থোডক্স সম্প্রদায়ের কাছ থেকে বাজেয়াপ্ত করা হয়। ১৯২৮ সাল থেকে এটি স্টেট হিস্টোরিকাল মিউজিয়ামের একটি বিভাগ হিসেবে পরিচালিত হয় এবং ১৯২৯ সালে এটি সম্পূর্ণ ধর্মনিরপেক্ষ করা হয়। বর্তমানে এটি রাশিয়ান ফেডারেশনের ফেডারেল সম্পত্তি। ১৯৯০ সাল থেকে এটি মস্কো ক্রেমলিন এবং রেড স্কোয়ারের ইউনেস্কো বিশ্ব ঐতিহ্যের অংশ। ১৯৯১ সালে সোভিয়েত ইউনিয়নের পতনের পর, ১৯৯৭ সাল থেকে সাপ্তাহিক ধর্মীয় উৎসব এবং সেন্ট বাসিলের জন্য প্রার্থনা পুনরায় শুরু হয়েছে।

## তথ্যসূত্র

## বহিঃসংযোগ

বিষয়শ্রেণী:১৫৬১ স্থাপত্য
ব্যাজল
ব্যাজল
বিষয়শ্রেণী:ইস্টার্ন অর্থোডোক্স গির্জা ভবনসমুহু
বিষয়শ্রেণী:লাল চত্বর
বিষয়শ্রেণী:রাশিয়ার বিশ্ব ঐতিহ্যবাহী স্থান
নন স্ট্রেস টেস্ট

**নন স্ট্রেস টেস্ট** হলো গর্ভাবস্থায় ব্যবহৃত এক প্রকারের পরীক্ষা। এই পরীক্ষায় কার্ডিওটকোগ্রাফ ব্যবহার করে ভ্রুণের হৃদস্পন্দনের হার মাপা হয়।

### উদ্দেশ্য

নন স্ট্রেস টেস্টের মূল ধারণাটি হলো এই যে, যথাযথভাবে অক্সিজেন প্রাপ্ত একটি ভ্রুণে নিজে থেকেই হৃৎস্পন্দন সাময়িকভাবে বাড়বে।

### ব্যাখ্যা
* **সক্রিয়** (স্বাভাবিক)- ২০ মিনিট সময়কালের মধ্যে ২ বা ততোধিকবার ভ্রুণের হৃৎস্পন্দন স্বাভাবিক হারের চাইতে বেড়ে যাবে। 
* **নিস্ক্রিয়**- ৪০ মিনিট ধরে পরীক্ষা চালানোর পরেও অন্তত ২০ মিনিট সময়কালে ২ এর কম সংখ্যক বার হৃৎস্পন্দন দ্রুততর হওয়ার ঘটনা ঘটবে।

কম্পন ও শব্দজনিত উত্তেজনা ভ্রুণকে জাগিয়ে তুলতে পারে,আর এই ব্যাপারটিই কম সময়ের মধ্যে নন স্ট্রেস টেস্ট করে ফেলার কাজে ব্যবহার করা হয়। 

## তথ্যসূত্র

বিষয়শ্রেণী:মানবদেহ
ওসাসকো

**ওসাসকো** (পর্তুগিজ: Osasco) ব্রাজিলের, [সাও পাওলো (রাজ্য)|সাও পাওলোর]] একটি পৌরসভা এবং শহর। সাও পাওলো পৌরসভার জনসংখ্যার দিক থেকে এটি ৫তম স্থানে রয়েছে। একজন ইতালীয় *আন্তোনিও আগু* (বর্তমানে ওসাসকোর একটি প্রধান রাস্তার নাম) শহরটি স্থাপন করেন। সে তুরিনের প্রদেশ ওসাসকোর পৌরসভা থেকে এসে ছিলেন।

২০০৮ সালে ওসাসকোর জনসংখ্যা ছিল ৭১৩,০৬৬ জন এবং এর জনসংখ্যার ঘনত্ব ছিল প্রতি বর্গকিলমিটারে ১০,৯৭০ জন। জাপানের, টোকিও এবং আমেরিকার, নিউ ইয়র্ক শহর থেকেও এটি বিশ্বের অনেক ঘনত্বশীল দেশ। একে বড় সাঁউ পাউলুর পশ্চিমী অংশের প্রধান শহুরে কেন্দ্র বিবেচনা করা হয়। ওসাসকোর একটি নিজেস্য পুরসভা হওয়ার পরে ১৯শে ফেব্রুয়ারি, ১৯৬২ সাল পর্যন্ত সাঁউ পাউলু শহরটি একটি জেলা হিসেবে ব্যবহার করা হয়। ১৯৮৯ সালে শহরটি ওসাসকোর রোমান ক্যাথলিক ডায়েসিসের আসন হয়েছিল।

## ভৌগোলিক উপাত্ত
ওসাসকো পৌরসভার গড়পড়তা উচ্চতা ৭৯২ মিটার (২১৮৮ ফুট)। এর আয়তন ৬৪,৯৪ বর্গ কিলোমিটার। সাঁউ পাউলু উত্তর, পূর্ব এবং দক্ষিণে, কোটিয়া দক্ষিণপশ্চিমে, কারাপিকুইবা এবং বারয়েরি পশ্চিমে এবং সান্তানা দে পারনাইবা উত্তরপশ্চিমে ওসাসকো পৌরসভা অবস্থিত।

## অর্থনীতি
ওসাসকো একটি ইন্ডাস্ট্রিয়াল শহর ছিল, কিন্তু অন্যান্য অঞ্চলগুলোর সাথে ইন্ডাস্ট্রিয়াল বিকেন্দ্রীকরণ ছিল। আজ শহরে গড়ে উঠচ্ছে বিভিন্ন কেনাকাটা দোকান এবং পরিষেবা। ওসাসকো ব্রাদাস্কো ব্যাংকের প্রধান কার্যালয় যা ব্রাজিলের তৃতীয় বৃহত্তম ব্যাংক। বর্তমানে এখানে অনেকে বড় বড় কোম্পানি উপস্থিতি রয়েছে যেমন, নেট্রা, কোকা-কোলা, কেরিফোর এবং আরো অনেক। ওসাসকো দেশের দশম ধনী শহর।

## জলবায়ু
সাঁউ পাউলুর প্রায় সমস্ত মেট্রোপলিটান অঞ্চলে হিসেবে, জলবায়ু ‌উপ‌-গ্রীষ্মমণ্ডলীয়। গ্রীষ্মকালে সামান্য গরম এবং বর্ষামুখর মৃদু শীতঋতু। বার্ষিক গড় তাপমাত্রা ১৮° সেন্টিগ্রেড থাকে। জুলাই এর শুরুতে ঠাণ্ডা (গড়পড়তা ১২° সেন্টিগ্রেড) এবং ফেব্রুয়ারিতে গরম (গড়পড়তা ৩০° সেন্টিগ্রেড) হয়। বার্ষিক বর্ষা ১৪০০ মিলিমিটার।

## তথ্যসূত্র


## বহিঃসংযোগ
*  Official City Hall Site
* Osasco, Brazil

বিষয়শ্রেণী:ব্রাজিলের শহর
বিষয়শ্রেণী:ব্রাজিল
বিষয়শ্রেণী:দক্ষিণ আমেরিকার শহর
মনপুরা

**মনপুরা** ২০০৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি রচনা ও পরিচালনা করেছেন গিয়াস উদ্দিন সেলিম। এই ছবিটি পরিচালনার মাধ্যমে সেলিম প্রথম পূর্ণদৈর্ঘ্য চলচ্চিত্র নির্মাণ করেন। গ্রামবাংলার পটভূমিতে নির্মিত, পারিবারিক ও প্রেমের গল্পের এই ছবিটিতে প্রধান দুটি চরিত্রে অভিনয় করছেন চঞ্চল চৌধুরী ও ফারহানা মিলি।

২০০৯ সালের সেরা ব্যবসা সফল ছবি ছিল। চলচ্চিত্রটি ৩৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ পাঁচটি বিভাগে এবং ১২তম মেরিল-প্রথম আলো পুরস্কারে দুটি বিভাগে পুরস্কার লাভ করে।

## কাহিনী সংক্ষেপ
গভীর রাতে প্রভাবশালী গাজীর মানসিক প্রতিবন্ধী ছেলে হালিম একটা খুন করে ফেলে। গাজী সাহেবের ছেলেকে রক্ষা করতে স্ত্রীর পরামর্শে বাড়ির এতিম কাজের ছেলে সোনাইকে মনপুরা দ্বীপে নির্বাসনে পাঠানো হয় যাতে সবাই সোনাইকে দোষী ভাবে। 
মনপুরা চরে সোনাইয়ের সঙ্গে দেখা হয় পরীর। পরী মাঝির মেয়ে, চরের দিকে মাছ ধরতে আসে বাবার সঙ্গে। যত দিন গড়ায় সোনাই আর পরী ততই একে অপরের কাছাকাছি আসে। একদিন চরে এসে গাজী দেখে ফেলে পরীকে। ঠিক করে পাগল ছেলে হালিমের সঙ্গে পরীর বিয়ে দেবে। হুজুরও বলেছে বিয়ে দিলে ছেলের মাথা ঠিক হয়ে যাবে। তাছাড়া কোনো অবস্থাসম্পন্ন ঘরের মেয়ে তো আর পাগলের বউ হবে না, এই মেয়ে সুন্দর এবং গরিব। অতএব মেয়ের বাবাকে লোভ দেখিয়ে পাগল ছেলের বিয়ে ঠিক করে গাজী। তারপর সোনাই আর পরী সিদ্ধান্ত নেয় তারা দূরে কোথাও পালিয়ে যাবে। কিন্তু পালানোর আগ মুহূর্তে পুলিশের হাতে আটক হন সোনাই। এরপর হালিমের সঙ্গে অনেকটা জোর করেই বিয়ে হয় পরীর। দিন যায়, সোনাইকে ভুলতে পারে না পরী। এদিকে পরীর শ্বাশুড়ি পরীকে শোনায় শুক্রবার রাত ১২ টা ১ মিনিটে সোনাইয়ের ফাঁসি হবে। এ খবর সহ্য হয় না পরীর। বিষ খেয়ে আত্মহত্যা করে সে। অন্যদিকে নির্দোষ থাকায় জামিনে মুক্তি পায় সোনাই। ফিরে এসে পরীর লাশ দেখতে পান সোনাই।

## কুশীলব
* চঞ্চল চৌধুরী - সোনাই
* ফারহানা মিলি - পরী
* মামুনুর রশীদ - গাজী
* শিরীন আলম -
* ফজলুর রহমান বাবু - হাকিম মাঝি
* মনির খান শিমুল - হালিম
* সৌরভ আহমেদ - কাসেম

## সঙ্গীত
**মনপুরা** ছবিটির সঙ্গীতায়োজন করেছেন অর্ণব এবং সংগীত পরিচালনা করেছেন ইকবাল এ. কবির।

### সাউন্ড ট্র্যাক

## প্রচারণা
এই চলচ্চিত্রটির ছন্দময় গানগুলো চলচ্চিত্র মুক্তির পূর্বে ব্যাপক প্রচার করা হয়, ফলে চলচ্চিত্র লাভজনক হতে অনেক সাহায্য করে। এটি কেবল এবং স্যাটেলাইট টিভি নেটওয়ার্কে ব্যাপক প্রচার করা হয়েছিল।

## ডিভিডি-ভিসিডি সত্ব
চলচ্চিত্রের ডিভিডি এবং ভিসিডি ডিসেম্বর ২০০৯ সালেই মুক্তি দেওয়া হয়েছিল লেজার ভিশনের ব্যানারে।

## পুরস্কার

## তথ্যসূত্র

## বহিঃসংযোগ

* 
* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:২০০০-এর দশকের প্রণয়ধর্মী নাট্য চলচ্চিত্র
বিষয়শ্রেণী:গিয়াস উদ্দিন সেলিম পরিচালিত চলচ্চিত্র
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শায়ান চৌধুরী অর্ণব সুরারোপিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
আক্কু চৌধুরী

**আক্কু চৌধুরী** বাংলাদেশের স্বাধীনতা যুদ্ধের একজন মুক্তিযোদ্ধা ও ঢাকায় অবস্থিত মুক্তিযুদ্ধ জাদুঘরের ট্রাস্টি বোর্ডের একজন সদস্য যিনি মুক্তিযুদ্ধ জাদুঘর প্রতিষ্ঠায় গুরুত্বপূর্ণ ভূমিকা পালন করেন।

## প্রাথমিক জীবন
তিনি আদমজী ক্যান্টনমেন্ট পাবলিক স্কুলের ছাত্র ছিলেন। সেখানে ছিল মাত্র তিনজন বাঙালি ছাত্র এবং বাকি সবাই অবাঙালি পাকিস্তানি ছাত্র ছিলেন। মুক্তিযোদ্ধা শহীদ রুমী তার সিনিয়র বন্ধু ছিলেন। অসহযোগ আন্দোলনের সময় থেকে আক্কু চৌধুরী সবসময় মিটিং, মিছিল করতেন এবং জানতেন যে যুদ্ধে যেতে হতে পারে। ১৯৭১ সালে মুক্তিযুদ্ধের সময় তার পরিবার দেশের বাইরে চলে যায়, কিন্তু ভিসা হয়ে যাওয়ার পরেও তিনি দেশে থেকে যুদ্ধ করেন।

মুক্তিযুদ্ধ শেষ হওয়ার পর আক্কু চৌধুরী ইংল্যান্ডে পাড়ি জমান ও পরে আমেরিকাতে গমন করেন। আমেরিকায় তিনি অনেক জাদুঘর পরিদর্শন করেন। ১৯৭২ সালে তিনি প্যাসিফিক স্টেট বিশ্ববিদ্যালয়ে ব্যবসা ব্যবস্থাপনার ওপর পড়াশোনা করেন।
১৯৮১ সালে তিনি দেশে ফিরে আসেন। তিনি তারপর স্ন্যাক জাংশন নামের প্রথম বার্গারের দোকান দেন ধানমন্ডিতে। ২০০৬ সালে ট্রান্সকম ফুডস লিমিটেড দেশে বিশ্ববিখ্যাত কেএফসি রেস্টুরেন্টের শাখা খোলে। তারা পরে পিৎজা হাটও চালু করে।

## মুক্তিযুদ্ধে যোগদান
১৯৭১ সালের জুন মাসে আক্কু চৌধুরী ও তার বন্ধু আরিফ দুজনে মিলে আগরতলায় পালিয়ে কলকাতায় চলে যান। কলকাতায় তারা এলগিন রোডে নেতাজি সুভাষচন্দ্র বসুর বাড়ির নিচতলায় বাংলাদেশ ইনফরমেশন ব্যাংকে যোগ দেয়। তাদের দায়িত্ব ছিল সংবাদপত্রে প্রকাশিত সংবাদ্গুলো সংরক্ষণ করা। তারপর তারা এক সপ্তাহ ট্রেনিং নিয়েছিলেন মেজর হুদার কাছে এবং ১৯৭১-এর নভেম্বর মাসে তারা সেক্টর ৯-এ যুদ্ধে যোগ দেন যার সেক্টর কমান্ডার ছিলেন মেজর এম এ জলিল। আক্কু চৌধুরী সাতক্ষীরা, খুলনা এলাকায় যুদ্ধ করেছেন। ১৯৭১ সালের ৪ঠা ডিসেম্বর তারা সাতক্ষীরা মুক্ত করেন।

## মুক্তিযুদ্ধ জাদুঘর প্রতিষ্ঠা
শহীদ জননী জাহানারা ইমাম ১৯৭১-এ ঘাতকদের বিচারের জন্য ঘাতক দালাল নির্মূল কমিটি করেছিলেন যার সদস্য ছিলেন আক্কু চৌধুরী। জাহানারা ইমামের মৃত্যুর পর মুক্তিযুদ্ধের চেতনাকে জাগিয়ে তোলার চিন্তা থেকেই ১৯৯৪ সালে মোট আট জন ব্যক্তি আক্কু চৌধুরী, মফিদুল হক, আলী যাকের, সারা যাকের, আসাদুজ্জামান নূর, রবিউল হুসাইন, জিয়া উদ্দিন তারেক আলী ও ড. সারোয়ার আলী মুক্তিযুদ্ধ জাদুঘর করার সিদ্ধান্ত নেন। অনেক প্রতিকূলতা পেরিয়ে ৫ নম্বর সেগুনবাগিচায় ২২ মার্চ ১৯৯৬ সালে যাত্রা শুরু হয় বেসরকারিভাবে জাদুঘর মুক্তিযুদ্ধ জাদুঘরের। জাদুঘরের দ্বিতীয় বছর পূর্তিতে প্রধান অতিথি হিসেবে উপস্থিত ছিলেন জগজিৎ সিং অরোরা। ১৯৯৮ সালের ডিসেম্বর মাসে নোবেল পুরস্কার বিজয়ী অর্থনীতিবিদ অমর্ত্য সেন জাদুঘর পরিদর্শন করেন।  ২০১০ সালের ১১ আগস্ট মুক্তিযুদ্ধ জাদুঘরকে ৩৩টি বাণিজ্যিক ব্যাংক ২৪ কোটি টাকারও বেশি অনুদান দিলেও এক্ষেত্রে মুক্তিযুদ্ধ জাদুঘর ইসলামী ব্যাংক থেকে কোন অনুদান নেয় নি। ঢাকার আগারগাঁওয়ে ২.৫ বিঘা জমির উপর একটি পূর্ণাঙ্গ ভবন নির্মাণ করতে যাচ্ছে মুক্তিযুদ্ধ জাদুঘর, যেখানে প্রকল্পের সহযোগী হিসেবে ব্র্যাক ব্যাংক অবকাঠামো তৈরীতে এক কোটি টাকা প্রদান করবে। ভবনের নকশা করেছেন তরুণ স্থপতি তাজিন হাসান সেলিম ও নাহিদ ফারজানা।

## তথ্যসূত্র

বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
সল্ট (২০১০-এর চলচ্চিত্র)

***সল্ট*** () হচ্ছে ২০১০ সালে মুক্তিপ্রাপ্ত একটি মার্কিন থ্রিলার চলচ্চিত্র। চলচ্চিত্রটি পরিচালনা করেছেন ফিলিপ নয়েস এবং এর চিত্রনাট্য লিখেছেন কার্ট উইমার ও ব্রায়ান হেলজেল্যান্ড। চলচ্চিত্রটিতে মূল ভূমিকায় অভিনয় করেছেন অ্যাঞ্জেলিনা জোলি, লিয়েভ শ্রাইবার, চিউওয়েটাল এজিওফর, অগাস্ট ডিয়েল, ও ড্যানিয়েল ওলব্রিচস্কি। জোলি এখানে সল্টের ভূমিকায় অভিনয় করেন। সল্ট একজন কেজিবি স্লিপার এজেন্ট। চলচ্চিত্রটির চিত্রনাট্য প্রথমত টম ক্রুজকে কেন্দ্র করে লেখা হলেও পরবর্তীকালে নাম ভূমিকায় জোলি অভিনয় করায় পুরো চিত্রনাট্যটি নতুন করে লেখা হয়।

চলচ্চিত্রটি দৃশ্যধারণের কাজ হয়, ওয়াশিংটন ডি.সি., নিউ ইয়র্ক সিটির বিভিন্ন স্থানে, এবং অলব্যানিতে। ২০০৯-এর মার্চ থেকে জুন পর্যন্ত দৃশ্যধারণের কাজ চলে। ২০১০ সালের ২৩ জুলাই চলচ্চিত্রটি যুক্তরাষ্ট্রে মুক্তি পায়, এবং যুক্তরাজ্য মুক্তি পায় ঐ বছরেরই ১৮ আগস্ট।
## কুশলীব
* অ্যাঞ্জেলিনা জোলি — এভলিন সল্ট
* লিয়েভ শ্রাইবার — থিওডোর "টেড" উইন্টার / নিকোলাই তারকোভস্কি
* চিউওয়েটাল এজিওফর — ড্যারিল পিবডি
* ড্যানিয়েল ওলব্রিচস্কি — ওলেগ ভ্যাসিলি অরলভ
**ড্যানিয়েল পিয়ার্স — তরুণ অরলভ
* অগাস্ট ডিয়েল — মাইক ক্রাউস
* টিকা সাম্পটার — ফ্রন্ট  মহিলা
* ওলেক কৃপা — বরিস মাতভেয়েভ
* হান্ট ব্লক — হাওয়ার্ড লুইস
* কোরি স্টল — শ্নাইইডার
* আন্দ্রে ব্রাগার — প্রতিরক্ষা সচিব

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০১০-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:গোয়েন্দা চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন যুক্তরাষ্ট্রের কাল্পনিক রাষ্ট্রপতি সম্পর্কে চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:পারমাণবিক যুদ্ধ ও অস্ত্র সম্পর্কে চলচ্চিত্র
বিষয়শ্রেণী:হোয়াইট হাউসের পটভূমিতে চলচ্চিত্র
বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র
বিষয়শ্রেণী:২০১০-এর মারপিটধর্মী রোমাঞ্চকর চলচ্চিত্র
বিষয়শ্রেণী:দক্ষিণ কোরিয়ার পটভূমিতে চলচ্চিত্র
বিষয়শ্রেণী:মার্কিন রহস্য রোমাঞ্চ চলচ্চিত্র
বিষয়শ্রেণী:নিউ ইয়র্কে ধারণকৃত চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:প্রতিশোধ সম্পর্কে মার্কিন চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
ইন্টারন্যাশনাল বিজনেস টাইমস

থাম্ব|আইবিটাইমস এফএক্স এডিটর কী হবে তার রূপরেখা দিয়ে ২০০৭ সালে সহপ্রতিষ্ঠাতা ডেভিসের হাতে আঁকা একটি ব্লুপ্রিন্ট
***ইন্টারন্যাশনাল বিজনেজ টাইমস*** () একটি ব্যবসা-বাণিজ্য ভিত্তিক, অনলাইন গ্লোবাল সংবাদপত্র। বিশ্বের ১২টি দেশের ৮টি ভাষায় এর প্রায় ১৩টি সংস্করণ প্রকাশিত হয়। এটি বিশ্বের সবচেয়ে জনপ্রিয় দশটি ব্যবসা-বাণিজ্য সম্পর্কিত সংবাদপত্রগুলোর একটি।
 
পত্রিকাটিকে অনকে সময় ছোট করে **আইবিটাইমস** নামেও সম্বোধন করা হয়। মূলত যে বিষয়ে সংবাদপত্রটি খবর ও তথ্য প্রকাশ করে তা মধ্যে আছে, বিশ্বের ভূ-রাজনৈতিক স্থানের বিভিন্ন রকম ব্যবসায়িক প্রস্তাব, বিশ্লেষণ, ও মতামত। এছাড়াও আছে বৈশ্বিক অর্থনীতি, বাজার, ছোট ও বড় ব্যবসায়িক প্রতিষ্ঠানগুলোর তালিকা, বিজ্ঞান ও প্রযুক্তি, এবং ব্যবসায়িক জীবন ও সংস্কৃতি।

বিশ্বব্যাপী বিস্তারিতভাবে সংবাদ পৌঁছে দেবার লক্ষ্যকে সামনে রেখে প্রত্রিকাটি ২০০৫ সালে এটির ওয়েবসাইট চালু করে। এটি একটি বেসরকারি কোম্পানি দ্বারা পরিচালিত হয়, এবং এর সর্বময় ক্ষমতার অধিকারী হচ্ছে প্রতিষ্ঠানটির পরিচালক বোর্ড। নিউ ইয়র্কের ওয়াল স্ট্রিটে পত্রিকাটির সদরদপ্তর অবস্থিত।

## তথ্যসূত্র

বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
বিষয়শ্রেণী:সংবাদ ওয়েবসাইট
বিষয়শ্রেণী:২০০৫-এ প্রতিষ্ঠিত
বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
বিষয়শ্রেণী:নিউইয়র্ক সিটি ভিত্তিক সংগঠন
বিদ্রোহী পদ্মা

**বিদ্রোহী পদ্মা** এটি ২০০৬ সালে মুক্তিপ্রাপ্ত একটি বাংলাদেশী চলচ্চিত্র। আকসার ইবনে শাইখ এর উপন্যাস *বিদ্রোহী পদ্মা* অবলম্বনে বাংলাদেশের স্বনামধন্য চলচ্চিত্র নির্মাতা বাদল খন্দকার ছবিটি পরিচালনা করেন। এবং বাংলাদেশী বাংলা স্যাটেলাইট টিভি চ্যানেল এনটিভি ছবিটি প্রযোজনা করে। ছবির প্রধান চরিত্রগুলোতে অভিনয় করেন ইলিয়াস কাঞ্চন, চম্পা, রিয়াজ, পপি, শামস সুমন ও শহীদুল আলম সাচ্চু।

## কাহিনী সংক্ষেপ
আমাদের সভ্যতা, সাহিত্য, সংস্কৃতি ও সত্বার গভীরে মিশে আছে পদ্মা নদী। পদ্মা বাংলাদেশের প্রধান নদী। পলি বিধৌত এই জনপদের মানুষের জীবন যুদ্ধের প্রতীক পদ্মা। পদ্মা মানুষের বুকে রোপিত করে দেয় অন্যায়ের বিরুদ্ধে বিদ্রোহের বীজ। পদ্মা মানুষের জীবনাচার, হাসিকান্না, সুখ-দুঃখ, নিয়ে বিদ্রোহী পদ্মার কাহিনী। সৃষ্টিক্তার গড়া পদ্মা নদী চর নিয়ে শোষক ও শোষিতের রক্ত ঝরা লড়াই। দখলদার জমিদার তার নিয়ন্ত্রণ প্রতিষ্ঠার জন্য যে কোন অন্যায় করতে পিছপা হয় না। প্রয়োজনে সে ব্রিটিশদের ধারাবাহিকতায় হিন্দু মুসলমানদের মধ্যে দাঙ্গা বাধিয়ে দেয়। এই সব অন্যায়ের তথা চর দখল, নারীদের প্রতি অত্যাচার, প্রতিবাদ করে তারই এক সময়ের লাঠিয়াল “রহমত” (ইলিয়াস কাঞ্চন)। তার সাথে একাত্ম হয়ে যায় গ্রামের স্কুল শিক্ষক “রকিবুল” (শামস সুমন) ও গায়েন “রাজু” (রিয়াজ) এই দুজন। তারা ধীরে ধীরে গ্রামের মানুষদের প্রতিবাদের মানষিকতা জাগিয়ে তোলে। শোষিত গ্রামবাসী বুঝতে শেখে কোনটা অন্যায় আর কোনটা ন্যায়। তারা প্রতিবাদী হতে শেখে একদিন জোটবদ্ধ হয়ে শোষক ও অত্যাচারী জমিদারের উপর আঘাত হানে। অবশেষে সত্যের ও ন্যায়ের বিজয় হয়। এই সত্যের প্রতীক হিসেবে পদ্মার বুকে নতুন চর জেগে উঠে। সাধারণ মানুষ আবার নতুন করে বাঁচার স্বপ্ন দেখে।

## শ্রেষ্ঠাংশে
* ইলিয়াস কাঞ্চন - রহমত (লাঠিয়াল)
* চম্পা - নায়িকা
* রিয়াজ - রাজু (গায়েন)
* পপি - সুধা
* শামস সুমন - রকিবুল ইসলাম (স্কুল শিক্ষক)
* অনামিকা - রেখা
* শহীদুল আলম সাচ্চু - আশরাফ আলী পাঠান (জমিদার)
* ডাঃ এজাজ - (নায়েব)
* সাদেকসিদ্দীকী -

## সংগীত
**বিদ্রোহী পদ্মা** ছবির সংগীত রচনা করছেন বাংলেদেশের বিখ্যাত গীতিকার গাজী মাজহারুল আনোয়ার। এবং সংগীত পরিচালনা করেন আলাউদ্দিন আলী।

### সাউন্ড ট্র্যাক
}

## বহিঃসংযোগ
* 
* বিদ্রোহী পদ্মা  - রোটন টমেটোস  - এ

বিষয়শ্রেণী:২০০৬-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ফ্রিস্টাইল

২০০৮ অলিম্পিক গেমসে **পুরুষদের ২০০মিটার ফ্রিস্টাইল** বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।

সেমিফাইনাল ও ফাইনাল ছাড়া সর্বমোট আটটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।

২০০৮ গেমসে যোগ্যতা অর্জনের মাপকাঠি ছিল ১:৪৮.৭২সেকেন্ড(A মান) এবং ১:৫২.৫৩সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

## হিট

## সেমিফাইনাল

## ফাইনাল

* **WR** = বিশ্ব রেকর্ড (World Record); **AS** = এশিয়ান রেকর্ড (Asian Record); **NR** = জাতীয় রেকর্ড (National Record); **DNS** = শুরু করেননি (Did Not Start)

## পাদটিকা

পুরুষদের ফ্রিস্টাইল ০২০০মিটার
রানীকুঠির বাকী ইতিহাস

***রানীকুঠির বাকী ইতিহাস*** ২০০৬ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেন সামিয়া জামান।  বাংলাদেশী স্যাটেলাইট টিভি চ্যানেল এনটিভি ছবিটি প্রযোজনা করে, এটি এনটিভির দ্বিতীয় প্রযোজনার ছবি। চলচ্চিত্রটি ২০০৬ সালের ৬ জুন মুক্তি পায়। ছবির প্রধান চরিত্রগুলোতে অভিনয় করেন ফেরদৌস, পপি, আলমগীরসহ আরও অনেকে।

## কাহিনী সংক্ষেপ
মম ও রুদ্রর বিয়ে হয় খুব অল্প পরিচয়ে। তার পরপরই রুদ্রর কাজের সূত্রে মফস্বলে নির্জনতায় ঘেরা রোমান্টিক পরিবেশে জীবন শুরু করে। বাড়িটার প্রতি মমর এক বিশেষ আকর্ষণ। প্রথম থেকে বাড়িটাকে ওর খুব পরিচিত মনে হয়েছে। নানা ঘটনার মধ্য দিয়ে মম এক সময় বুঝতে পারে সে এ বাড়িতে নিশ্চয়ই কখনো ছিলো কিন্ত ওর কাছে বাড়িটার কোন স্মৃতি নেই। মা ছোট বেলায় ওকে ফেলে অন্যের সাথে পালিয়ে যায়, বাবাও তার পরপরই মারা যায়। প্রথম ঘটনাটি লজ্জার আর দ্বিতীয়টি দুঃখের। সেজন্যেই বোধহয় ওর আত্মীয়রা ওকে হোস্টেলে রেখে মোটামুটি দায়িত্বের সাথে মানুষ করলেও ছোটবেলার কোন ঘটনা স্পষ্ট করে তাকে কিছু জানায়নি।

মমর কাছে বাড়িটা খুব ভাল লাগলেও, মাঝে মাঝে সে একটু ভয়ও পাচ্ছিল। এক সময় বিষয়টি একটু গুরুতর রূপ নিল যখন সে সিঁড়ির কাছে স্পষ্ট এক মহিলার মৃতদেহ দেখতে শুরু করল। এটাকি তার কোন স্মৃতি নাকি স্রেফ কল্পনা? সত্যি এ বাড়িতে কোন মহিলা খুন হয়েছিল? যদি হয়ে থাকে, কি তার পরিচয়? কে খুন করল তাকে? কেন খুন করল? এ বাড়িকে ঘিরে কোন খুনের কথা কেউ তাদের বলেনি, তবে......?

যখন জানা গেল, মম সত্য এ বাড়িতে খুব ছোটবেলায় ছিল, তখন রুদ্র বুঝতে পারল রহস্যের চাবিকাঠি লুকিয়ে আছে মমরই অতীতে। তারা বিশ বছর আগের স্থানীয় মানুষগুলোকে খুঁজে বের করা শুরু করল।

খোঁজখবর করতে গিয়ে মম আর রুদ্র বুঝতে পারল, মৃতদেহের রহস্য তারা হয়তো সমাধান করতে পারবে, কিন্ত সে সত্য ভয়ঙ্কর হতে পারে। মম কি সেই নিষ্ঠুর সত্যের মুখোমুখি হতে পারবে? নাকি বিশ বছর আগের খুনের কিনারা করতে গিয়ে মমর জীবন বিপন্ন হয়ে পড়বে?

## শ্রেষ্ঠাংশে
* ফেরদৌস - রুদ্র
* পপি - মম
* আলমগীর -
* তারিক আনাম খান -
* রহমত আলী -
* অরুনাভ অঞ্জন -
* ম ম মোর্শেদ -
* আহসানুল হক মিনু -

## পুরস্কার
### [[জাতীয় চলচ্চিত্র পুরস্কার]]
* **বিজয়ী** শ্রেষ্ঠ গায়ক: আসিফ আকবর ২০০৬
* **বিজয়ী** শ্রেষ্ঠ গায়িকা: সামিনা চৌধুরী ২০০৬

### [[৯ম মেরিল-প্রথম আলো পুরস্কার|মেরিল-প্রথম আলো পুরস্কার]]
* সেরা কণ্ঠশিল্পী (নারী): সামিনা চৌধুরী (গান: "আমার মাঝে নেই")
* চলচ্চিত্র সমালোচক বিশেষ পুরস্কার: মাকসুদুল বারী

## সংগীত
**রানীকুঠির বাকী ইতিহাস** ছবির সংগীত রচনা করেছেন বাংলাদেশের বিখ্যাত গীতিকার কবির বকুল এবং সংগীত পরিচালনা করেন জনপ্রিয় কণ্ঠশিল্পী ও সংগীত পরিচালক এস আই টুটুল।
### সাউন্ড ট্র্যাক

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০৬-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:এস আই টুটুল সুরারোপিত চলচ্চিত্র
বিষয়শ্রেণী:২০০৬-এর নাট্য চলচ্চিত্র
পশ্চিমবঙ্গে খ্রিস্টধর্ম

[thumb|right|250px|[ব্যান্ডেল গির্জা, ১৫৯৯ খ্রিস্টাব্দে নির্মিত পুরনো গির্জাটির স্থলে ১৬৬০ খ্রিস্টাব্দে পুনর্নির্মিত।]]
ভারতের **[[পশ্চিমবঙ্গ|পশ্চিমবঙ্গে]]** **[[খ্রিস্টধর্ম]]** হল একটি সংখ্যালঘু ধর্মবিশ্বাস। ২০০১ সালের জনগণনা অনুসারে, পশ্চিমবঙ্গে বসবাসকারী খ্রিস্টানদের সংখ্যা ৫১৫,১৫০ (মোট জনসংখ্যার ০.৬%)। তফসিলি উপজাতিগুলির মধ্যে খ্রিস্টান জনসংখ্যার হার ৬.১%। মাদার টেরিজা কলকাতায় খ্রিস্টধর্ম প্রচারে নিবেদিত থাকলেও খ্রিস্টধর্ম এখানে সংখ্যালঘু ধর্মবিশ্বাসই রয়ে গেছে।

## ইতিহাস
পশ্চিমবঙ্গে খ্রিস্টধর্মের আগমন ঘটেছিল খ্রিস্টীয় ষোড়শ শতাব্দীতে। এই শতাব্দীতেই পর্তুগিজেরা হুগলি জেলার ব্যান্ডেলে একটি বসতি স্থাপন করেছিল। ১৫৯৯ খ্রিষ্টাব্দে তারা ব্যান্ডেল গির্জা প্রতিষ্ঠা করেছিল। এই গির্জাটিই সম্ভবত পশ্চিমবঙ্গের প্রথম গির্জা। ১৬৩২ খ্রিষ্টাব্দে হুগলি লুণ্ঠনের সময় এই গির্জাটি ভষ্মীভূত হয়। ১৬৬০ খ্রিষ্টাব্দে গির্জাটি আবার পুনর্নির্মাণ করা হয়েছিল।

ব্যাপটিস্ট মিশনারি সোসাইটির প্রতিষ্ঠাতা উইলিয়াম কেরি ১৭৯৩ খ্রিষ্টাব্দে ভারতে এসেছিলেন। ব্রিটিশ ইস্ট ইন্ডিয়া কোম্পানি তার বিরুদ্ধাচারণ শুরু করলে তিনি শ্রীরামপুরের ড্যানিশ উপনিবেশে ধর্মপ্রচারক হিসাবে কাজ শুরু করেন। তিনি বাংলা (১৮০৯ খ্রিষ্টাব্দে সম্পূর্ণ) ও সংস্কৃতে (১৮১৮ খ্রিষ্টাব্দে সম্পূর্ণ) বাইবেল অনুবাদ করেছিলেন। তিনি কৃষ্ণ পাল নামে এক বাঙালিকে সর্বপ্রথম খ্রিস্টধর্মে দীক্ষিত করেছিলেন। কৃষ্ণ পাল ধর্মান্তরিত হওয়ার পর জাতিভেদ প্রথা অস্বীকার করেছিলেন। ১৮১৮ খ্রিষ্টাব্দে মিনিস্ট্রির কাজে স্থানীয় ধর্মান্তরিতদের প্রশিক্ষিত করে তোলার লক্ষ্যে তিনি শ্রীরামপুর কলেজ প্রতিষ্ঠা করেছিলেন।

## সম্প্রদায়
[thumb|right|250px|[সেন্ট পলস ক্যাথিড্রাল, কলকাতা ]]
সেন্ট পলস ক্যাথিড্রাল, কলকাতা হল চার্চ অফ নর্থ ইন্ডিয়ার অধীনস্থ কলকাতা ডায়োসিসের (১৮১৩) প্রধান কেন্দ্র। কলকাতা রোমান ক্যাথলিক আর্চডায়োসিস (১৮৩৪) হল পশ্চিমবঙ্গের রোমান ক্যাথলিক যাজকপ্রদেশ (ইকলেসিয়াস্টিক্যাল প্রভিন্স)।

অন্যান্য সম্প্রদায়গুলি হল:

* আর্মেনিয়ান অ্যাপোস্টোলিক চার্চ
* বাংলা ওড়িশা বিহার ব্যাপটিস্ট কনভেনশন
* ব্রেদার্ন ইন ক্রাইস্ট চার্চ ইন ইন্ডিয়া
* চার্চ অফ গড (আন্ডারসন)
* কাউন্সিল অফ ব্যাপটিস্ট চার্চেস ইন নর্থ ইন্ডিয়া
* এল সাদ্দাই
* নিউ লাইফ ফেলোশিপ অ্যাসোসিয়েশন
* ইউনাইটেড মিশনারি চার্চ অফ ইন্ডিয়া

## তথ্যসূত্র

বিষয়শ্রেণী:অঞ্চল অনুযায়ী ভারতে খ্রিস্টধর্ম
বিষয়শ্রেণী:পশ্চিমবঙ্গে খ্রিস্টধর্ম
বিষয়শ্রেণী:পশ্চিমবঙ্গের ধর্মবিশ্বাস
বিষয়শ্রেণী:ভারতে খ্রিস্টধর্ম
বঙ্গভাষা (কবিতা)

মাইকেল মধুসূদন দত্ত রচিত ‘বঙ্গভাষা’ কবিতাটি ‘চতুর্দশপদী-কবিতাবলী’ গ্রন্থ থেকে গৃহীত হয়েছে। ফ্রান্সের ভার্সাই নগরে অবস্থানকালে ১৮৬৫ খ্রিষ্টাব্দে তিনি সনেট রচনায় ব্রতী হন, এই রচনাসমূহ ‘চতুর্দশপদী-কবিতাবলী’ গ্রন্থে সংকলিত হয়ে ১৮৬৬ খ্রিষ্টাব্দে প্রকাশিত হয়। তবে আলােচ্য কবিতাটি প্রথমে ১৮৬০ খ্রিষ্টাব্দের সেপ্টম্বর-অক্টোবর মাসে কবিমাতৃভাষা’ নামে লিখিত হয়েছিল, এটি পুণর্লিখিত হয়ে বঙ্গভাষা’ নামে উক্ত গ্রন্থভুক্ত হয়। 

## কবিতা
বঙ্গভাষা  
কবি : মাইকেল মধুসূদন দত্ত

:::::হে বঙ্গ, ভাণ্ডারে তব বিবিধ রতন; 
:::::তা সবে, (অবোধ আমি!) অবহেলা করি,
:::::পর-ধন-লোভে মত্ত, করিনু ভ্রমণ
:::::পরদেশে, ভিক্ষাবৃত্তি কুক্ষণে আচরি।
:::::কাটাইনু বহু দিন সুখ পরিহরি।
:::::অনিদ্রায়, নিরাহারে সঁপি কায়, মনঃ
:::::মজিনু বিফল তপে অবরেণ্যে বরি; -
:::::কেলিনু শৈবালে; ভুলি কমল-কানন!

:::::স্বপ্নে তব কুললক্ষ্মী কয়ে দিলা পরে -
:::::"ওরে বাছা, মাতৃকোষে রতনের রাজি,
:::::এ ভিখারী-দশা তবে কেন তোর আজি?
:::::যা ফিরি, অজ্ঞান তুই, যা রে ফিরি ঘরে!"
:::::পালিলাম আজ্ঞা সুখে; পাইলাম কালে
:::::মাতৃভাষা-রূপ খনি, পূর্ণ মণিজালে।

## সূত্র
http://bibidho.com/question/123/

বিষয়শ্রেণী:বাংলা কাব্য
বিষয়শ্রেণী:মাইকেল মধুসূদন দত্ত